PRIENŲ RAJONO SAVIVALDYBĖS ADMINISTRACIJOS

INVESTICIJŲ SKYRIUS

Biudžetinė įstaiga, Laisvės a. 12, LT-59126 Prienai,

tel. (8 319) 61 169, el. p. investicijos@prienai.lt

Duomenys kaupiami ir saugomi Juridinių asmenų registre, kodas 288742590

________________________________________________________________________________________________

Prienų rajono savivaldybės tarybai

SPRENDIMO „DĖL PRITARIMO PROJEKTUI „VISUOMENĖS SVEIKATOS PASLAUGŲ KOKYBĖS GERINIMAS PRIENŲ RAJONO SAVIVALDYBĖJE“ PROJEKTO AIŠKINAMASIS RAŠTAS

Sprendimo projekto tikslai, uždaviniai.

Projekto „Visuomenės sveikatos paslaugų kokybės gerinimas Prienų rajono savivaldybėje“ tikslas – pagerinti visuomenės sveikatos paslaugų kokybę ir prieinamumą, didinti dėmesį sveikatai, psichologinei gerovei Prienų rajono savivaldybėje. Projekto veiklomis siekiama užtikrinti socialinę gerovę, padidinti paslaugų prieinamumą tikslinėms projekto grupėms.

Prienų rajono savivaldybės mero 2023 m. gruodžio 8 d. potvarkiu Nr. P1-414 „Dėl Regioninės pažangos priemonės Nr. 11-001-02-10-03 (re) „Gerinti kokybiškų visuomenės sveikatos paslaugų prieinamumą regionuose“ projektų idėjų atrankos“ buvo patvirtintas Regioninės pažangos priemonės Nr. 11-001-02-10-03 (RE) „Gerinti kokybiškų visuomenės sveikatos paslaugų prieinamumą regionuose“ projektų atrankos Prienų rajono savivaldybėje tvarkos aprašas (toliau – Aprašas). Apraše nustatyti reikalavimai, keliami Savivaldybės visuomenės sveikatos paslaugų prieinamumo gerinimo projektų atrankoje dalyvaujantiems projektams, pareiškėjams, paraiškų teikimo tvarka, atrankos komisijos sudarymas, darbo organizavimas, paraiškų vertinimas, veiklai taikomi kriterijai bei kitos sąlygos. Aprašo nustatyta tvarka buvo organizuojamas projektų atrankos konkursas. Atrankos tikslas – atlikti viešą, skaidrią ir objektyvią mokslo įrodymais, pripažinta gerąja praktika ar tarptautiniais standartais pagal Sveikatos apsaugos ministerijos pateiktas rekomendacijas parengtų Savivaldybės visuomenės sveikatos paslaugų prieinamumo gerinimo projektų, skirtų kokybiškų visuomenės sveikatos paslaugų prieinamumui didinti, atranką. Konkursui buvo pateikta viena projekto paraiška. Savivaldybės mero potvarkiu sudaryta komisija įvertino pateiktą paraišką ir nutarė atrinkti Prienų rajono savivaldybės visuomenės sveikatos biuro projektą „Visuomenės sveikatos paslaugų kokybės gerinimas Prienų rajono savivaldybėje“. Projektas finansuojamas pagal Regioninę pažangos priemonę Nr. 11-001-02-10-03 (RE) „Gerinti kokybiškų visuomenės sveikatos paslaugų prieinamumą regionuose“.

Siūlomos teisinio reguliavimo nuostatos.

Lietuvos Respublikos vietos savivaldos įstatymo 7 straipsnio 32 punkte nustatyta, kad viena iš valstybės savivaldybei perduotų funkcijų yra visuomenės sveikatos priežiūra savivaldybės teritorijoje, visuomenės sveikatos stiprinimas, visuomenės sveikatos stebėsena, 6 straipsnio 44 punkte nustatyta, kad viena iš savivaldybių savarankiškųjų funkcijų yra prevencinės pagalbos vaikui ir šeimai organizavimo, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimo užtikrinimas. Prienų rajono savivaldybės visuomenės sveikatos biuro nuostatų (patvirtintų Prienų rajono savivaldybės tarybos 2008 m. liepos 31 d. sprendimu Nr. T3-184) 12 punkte nurodytas pagrindinis biuro veiklos tikslas – rūpintis gyventojų sveikata, vykdyti savivaldybės teritorijoje Lietuvos Respublikos įstatymais ir kitais teisės aktais reglamentuojamą visuomenės sveikatos priežiūrą, siekiant mažinti gyventojų sergamumą ir mirtingumą, gerinti gyvenimo kokybę, teikiant kokybiškas visuomenės sveikatos priežiūros paslaugas; 14 punkte – visuomenės sveikatos ugdymo organizavimas ir vykdymas, visuomenės sveikatos mokymo organizavimas ir vykdymas, visuomenės sveikatos propagavimas ir kt.

Laukiami rezultatai.

Atitinkamoms tikslinėms grupėms bus vykdomos šios veiklos:

1) Šeimos, motinos ir vaiko sveikatos stiprinimas;

2) Onkologinėmis ligomis sergančių asmenų ir jų šeimos narių sveikos gyvensenos įgūdžių skatinimas ir sveikatos stiprinimas;

3) Sveikų bendruomenių kūrimas;

4) Psichinės sveikatos stiprinimas;

5) Priklausomybės ligų prevencijos stiprinimas.

Projekto įgyvendinimo trukmė 2024–2029 m.

Lėšų poreikis ir šaltiniai.

Planuojama išlaidų suma apie 647 059 Eur. Europos Sąjungos fondų lėšos 550 000,00 Eur, savivaldybės biudžeto lėšos sudaro 97 059,00 Eur.

Kiti sprendimui priimti reikalingi pagrindimai, skaičiavimai ir paaiškinimai.

Nėra.

Lyginamasis variantas.

Nėra.

Investicijų skyriaus vedėja	Vida Tumelienė

Aida Deltuvienė, tel. 8 656 06 937, el. p. aida.deltuviene@prienai.lt